ནིའུ་་ཡོག་ས་གནས་བུད་མེད་ལྷན་ཚོགས་ཀྱིས་ཕྱི་ལོ་༢༠༡༥།༣།༡༢ཉིན་ཀུན་སྤྱོད་དང་བྱེད་སྒོ་ཚད་དང་ལྡན་པའི་ཐོག་ནས་བུད་མེད་སྒེར་ལངས་ཐེངས་༥༦པ་བརྩི་སྲུང་བྱས་ཡོད་ལ།༸གོང་ས་སྐྱབས་མགོན་ཆེན་པོ་མཆོག་བོད་ལ་གདན་ཞུ་དགོས་པ་སོགས་ཀྱི་དགོས་འདུན་ཆེད་སྐུ་ལུས་མེར་མཆོད་ཕུལ་བའི་རྒྱལ་གཅེས་དཔའ་བོ་དཔའ་མོ་ཡོངས་སུ་མྱ་ངན་གུས་འདུད་ཆེད་ཁོང་རྣམ་པའི་སྐུ་པར་བཟུང་ཏེ་བཀའ་དྲིན་རྗེས་དྲན་དང་མྱ་ངན་གུས་འདུད་ཞུས་ཡོད།རྒྱལ་གཅེས་དཔའ་མོ་སངས་རྒྱས་སྒྲོལ་མའི་ལག་ངོར་བྲིས་པའི་ཡི་གེ་མེད་པར་བཤད་དེ་ནེའུ་ཡོག་ས་གནས་བུད་མེད་ཚོགས་པའི་བུད་མེད་རང་སྲོག་བློས་གཏོང་གིས་བོད་དོན་ལ་འཐབ་རྩོད་བྱེད་མཁན་ཚོར་བརྙས་བཅོས་བྱས་ཚུལ་བཤད་པ་ནི་གསར་འགོད་པ་ཁོང་གི་ཚོར་བ་ཙམ་ཡིན་མོད།རྒྱལ་གཅེས་དཔའ་བོ་དཔའ་མོ་ཡོངས་ཀྱི་སྐུ་པར་དང་མཚུངས་སུ་རྒྱལ་གཅེས་དཔའ་མོ་སངས་རྒྱས་སྒྲོལ་མའི་སྐུ་པར་མཉམ་འཁྱེར་ཡོད་པ་འདིས་ཀྱང་ཁོང་རྣམ་པའི་བློས་བཏང་དང་མཛད་རྗེས་ལ་ངོས་འཛིན་གཅིག་མཚུངས་སུ་ཡོད་པ་བློ་དང་ལྡན་པ་སུས་ཀྱང་ཤེས་ཐུབ་པ་ཞིག་ཡིན།ལྷག་པར་རྒྱལ་གཅེས་དཔའ་བོ་དཔའ་མོ་དག་གི་སྐུ་པར་དེ་དག་ནེའུ་ཡོག་ས་གནས་བུད་མེད་ལྷན་ཚོགས་ཀྱིས་བཟོ་སྒྲིག་བྱས་པ་ཞིག་མིན་པར་ས་གནས་བོད་རིགས་སྤྱི་མཐུན་ཚོགས་པ་ནས་ལས་འགུལ་གྱི་ཆེད་དུ་གཡར་བ་ཞིག་ཡིན་པས་སྐུ་པར་དེ་དག་གི་བདག་པོ་སུ་ཡང་ཙམ་ཡང་བརྩད་གཅོད་མེད་པར་གཞིས་བཞུགས་བོད་མིར་བློ་ཕམ་ཡོང་གཞིའི་སྐྱོན་བརྗོད་དང་ཟིང་ཆ་བསླངས་པར་འདི་ནས་བློ་ཕམ་ཞུ་རྒྱུ་ཡིན།